En rekke andre arbeidsmuligheter og gjøremål gikk det heller ikke godt med. Etter noen meget vanskelige år hvor hun var tvunget til å arbeide dag og natt, vurderte hun å flytte til Canada, hvor hun håpet at livet kunne bli lettere og billigere. Men hun slapp å emigrere, for akkurat da ble hun kjent med en besøkende prest, abbé Louis William Valentine Dubourg S.S.P. (=) og da president for i Baltimore. Sulpisianerne hadde søkt tilflukt i USA fra de religiøse forfølgelser under terrorstyret i Frankrike, og de var i gang med å etablere det første katolske presteseminaret for USA. Han inviterte Elizabeth til Baltimore for å grunnlegge en skole for jenter der. Hun forlot New York for godt den 8. juni 1808. Skolen, , viet til utdannelsen av katolske jenter, åpnet i juni 1808 og hadde snart suksess. Dette var den første katolske friskolen i USA.